
Primijetio sam da se neki ljudi, dok obavljaju tavaf sa svojom ženskom čeljadi, guraju nastojeći im omogućiti da poljube Crni kamen. Kad je riječ o ženama,je li vrednije poljubiti Crni kamen ili se sustenuti od guranja s muškarcima?


* 
* 
* 
* 
* 
* 
* 

 
Kad je riječ o ženama,je li vrednije poljubiti Crni kamen ili se sustenuti od guranja s muškarcima?

Vi ste vidjeli tu čudnu pojavu, a ja sam vidio nešto još čudnije!Vidio sam čovjeka kako je, klanjajući obavezni ***[namaz](https://pitajucene.com/search/Namaz/questions/ "Pretraži pitanja o namazu")*** u džematu, prije nego što je predao selam skočio kako bi se domogao Crnog kamena i poljubio ga. Time je pokvario namaz, koji je stup vjere, zarad ljubljenja Crnog kamena, ato nijevadžib, pa štaviše, nije ni propisano, osim u sklopu tavafa. To je primjer nepoznavanje elementarnih stvari, i izaziva žaljenje. Koliko mi je poznato, sunnet je Crni kamen poljubiti, odnosno dodirnuti ga samo u sklopu tavafa; posebno naglašavam da mi nije poznat nijedan dokaz kojim bi se moglo dokazati nešto suprotno tome; ko s tim u vezi posjeduje dokaz neka nas o njemu izvijesti, Allah ga nagradio! Usto je sunnet poljubiti Crni kamen samo u slučaju ako se čovjek time ne dovodi u neprilike i ne uznemiruje druge hodočasnike. Ukoliko će time dovesti u nepriliku sebe ili uznemiriti nekog drugog, tad će Crni kamen dotaknuti rukom i ruku poljubiti; ako ni to ne može, onda će izdaleka jednom rukom, ne objema, pokazati prema Crnom kamenu, a ruku neće poljubiti. Eto, tome nas je Resulullah, ﷺ, poučio.


Još gore od toga, kako ste naveli u pitanju, jest da čovjek gura svoju žensku čeljad nastojeći im omogućiti da dopru do Crnog kamena i poljube ga. Ta, zar čovjek može biti toliko nerazuman da time opterećuje svoju suprugu (možda čak i trudnicu), ili majku staricu, ili kćerku krhke građe, ili pak dijete, koje podigne kako bi poljubilo Crni kamen!? Velikozlo čovjek čini ženskim članovima svoje porodice i djeciako ih dovodi u situaciju da se guraju s muškarcima. Takvo što ili je zabranjeno, ili je pokuđeno. Čovjek se ne treba izlagati tome jer je, hvala Allahu, ***[islam](https://pitajucene.com/search/islam/questions/ "Pretraži pitanja o Islamu")*** lahka ***[vjera](https://pitajucene.com/search/vjera/questions/ "Pretraži pitanja o vjeri")***. Ukoliko pak čovjek sam sebi oteža, Allah će mu otežati.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


